﻿ECOUL HANGULUI Pagina 2 Anul V nr 17 NU UITA NICIODATĂ Nu uita niciodată! Faptul că trăieşti, nu a fost ideea ta Şi că respiri, nu a fost hotărârea ta Faptul că trăieşti a fost ideea Altcuiva Şi că respiri – darul Lui pentru tine Nu uita niciodată! Nimeni nu gândeşte, nu simte, Nu se manifestă ca tine Nimeni nu zâmbeşte aşa cum tocmai o faci tu Nu uita niciodată! Nimeni nu vede cerul cum îl vezi tu Şi nimeni nu ştie tot ce ştii tu Nu uita niciodată! Faţa ta nu o mai are nimeni pe acest pământ Şi ochii aceştia îi ai doar tu Nu uita niciodată! Eşti bogat şi bogăţia ta nu sunt banii tăi , Ci Viaţa ta! Nimeni nu trăieşte ca tine Tu eşti dorit Nu eşti un rod al întâmplării, O toană a naturii, Fie că-ţi cânţi viaţa în diezi sau bemoli, Eşti un gând al lui Dumnezeu Şi încă unul genial TU eşti TU!! Jurgen Werth ”ECOUL HANGULUI” Revistă culturală și de atitudine, cu apariţie trimestrială Anul V, numărul 17 Editată de „ASOCIAŢIA CULTURALĂ HANGU” HANGU – NEAMŢ Copertă, Grafician, MIHAI CĂTRUNĂ Director revistă: Prof GHEORGHE DRUGĂ Redacţia: Bibliotecar Liliana Pîntea - redactor- şef, Prof Gheorghe Drug ă, Ref Ţîrdea Mădălina , Ed Lupu Maria, Înv Manolache Steluţa, Înv Munteanu Carmen, Înv Nacu Elena Prof Vasile Marcoci, Preot Ioan Simiraş I S S N – on-line – 2068 – 4517 I S S N – format clasic – 2068 - 4878 Telefoane de contact: Liliana Pîntea – 0731024838 Gavril Lupu – 0233/257524 Potrivit art 206 Cod Penal, responsabilitatea pentru conţinutul articolelor publicate aparţine autorilor ECOUL HANGULUI Pagina 3 Anul V, nr 17 Mai aproape de Cer Mai aproape de Cer Mai aproape de Cer Aripi spre lumină ” În fața neputinței umane și a morții, iertarea și îndurarea lui Dumnezeu sunt de cel mai mare preț ” ”Edificiul mântuirii noastre veșnice se construiește timp îndelungat; el are o temelie deosebit de durabil ă și drept constructor, un artist de o nesfârșită iscusință, atotputernic și atotbun: Însuși Hristos Iisus, Domnul cel Veșnic este constructorul ei, Dumnezeu Tatăl și Duhul Sfânt Toată lucrarea lui Dumnezeu în cer și pe pământ, este o dovadă a nesfârșitei iubiri a lui Dumnezeu față de creaturile Sale raționale, a nenumăratelor forme pe care le îmbracă această iubire, a nesfârșitei Sale puteri, înțelepciuni, frumuseți, dulceți, simplități și neschimbabilității Lui,a fericirii și atoatedărniciei Sale De ce oare noi nu ne înălțăm de la creatură spre Creator, spre iubirea Sa,, ci rămânem la creaturile cele trecătoare, alipindu-ne cu mintea și cu inima de ele și nu de Creator ” (Sfântul Ioan de Kronstadt) ”Cât de strălucitor este soarele! Cât de frumos este cerul înstelat! Cât de întins este oceanul învolburat! Cât de măreți sunt munții uriași! Cât de înfricoșători sunt norii purtători de tunete și vulcanii aruncători de lavă! Cât de minunate sunt pajiștile acoperite cu flori, cu miile lor de izvoare și cu turmele lor albe! Dar toate acestea sunt lucrarea mâinilor lui Dumnezeu; acestea sunt lucrurile cele trecătoare, făcute de către Ziditorul Cel fără de moarte Zidirea sa fiind atât de minunată, atunci cum trebuie să fie Ziditorul Hristos este minunea istoriei pe acest pământ, nu numai pentru minunile pe care le-a lucrat și pentru Învierea Sa, dar și pentru puterea atotcuprinzătoare a Duhului Său și pentru cunoașterea Sa Fiind pe pământ, El se afla în acelasi timp în Cer Uitându-Se la oameni, El vedea în același timp pe Satan, cum a căzut din cer Întâlnind oamenii, El le vedea trecutul și viitorul El citea gâ ndurile oamenilor ca într-o carte deschisă Pe când Se afla în mijlocul oamenilor care -L slăveau și-L lăudau, El le vorbea ucenicilor Săi despre patim a Sa; în miezul Patimii Sale, El vorbea despre biruința și despre slava Sa, ce aveau să vină Văzând templul de marmură din Ierusalim, El a văzut ruinarea lui El vorbește cu Moise și cu Ilie, la fel ca ș i cei din vremea Lui, care erau în viață Timpul și locul nu puteau ascunde nimic vederii Lui duhovnicești El vedea tot ce se întâmplase și tot ceea ce urma să se întâmple, ca și cum totul s-ar fi petrecut înaintea ochilor Săi Spațiul nu avea pentru El nici un fel de măsură El vedea tot ceea ce se întâmpla oriunde în lume, ca și cum ar fi avut loc înaintea ochilor Săi trupești Tot ceea ce se întâmpla într-un locaș închis, era ca și cum ar fi fost într-un câmp deschis Și încă, tot ceea ce se întâmpla în locurile cele mai ascunse - în inimile oamenilor - era dezvăluit și deschis priveliștii Sale ” (Sfântul Ierarh Nicolae Velimirovici) ECOUL HANGULUI Pagina 4 Anul V, nr 17 Legende Legende Legende Legende CANTACUZINII DIN MOLDOVA ŞI CUM AU AJUNS EI STĂPÂNII HANGULUI Pe valea Bistriţei, s-a format o mare proprietate boierească cunoscută sub numele de Domeniul sau Moşia Hangului, cuprinzând terenuri, de la Cetatea Neamţului până la hotarul cu Transilvania şi de la Fârţigi, în Hangu, întinzându-se în sus pe Bistriţa până la valea Largu( pe partea stângă), şi până pe culmile Muntelui Grinţieşul şi la pârâul Stejaru, în comuna Farcaşa, pe malul drept al Bistriţei Această proprietate va intra în stăpânirea unei mari şi influente familii boiere şti din Moldova- familia Cantacuzino În rîndurile ce urmează vom arăta, pe scurt, cine sunt aceşti cantacuzini, care este originea acestei familii şi care sunt cantacuzinii ce au moştenit Domeniul Hangu Familia cantacuzinilor este de origine greacă şi, îşi are începuturile, ca familie bogată şi influentă, încă din secolul XI, în Imperiul Bizantin Influenţa ei a ajuns aşa de mare încăt, în secolul XIV, un reprezentant al cantacuzinilor, Ioan, ajunge împărat sub numele de Ioan al VI-lea Cantacuzino între anii 1347-1355 Tronul imperial este moştenit şi de fiul său Matei După ce capitala Imperiul Bizantin – Constantinopol - este cucerită de turci (1453), familia Cantacuzi no îşi menţine averile continuând să ocupe funcţii importante şi în Imperiul Otoman Astfel unul din cantacuzini, numit Mihai Şeitanoglu, câştigă încrederea şi aprecierea oficialităţilor otomane, fiind promovat în funcţia de guvernator al ocnelor de sare, prim negustor şi prim blănar al Sultanului Fiul acestuia, Andronic este primul Cantacuzin ce ajunge în spaţiul românesc, fiind mare vistiernic şi mare ban în Ţara Românească, doi dintre fii acestuia, Toma şi Iordache se stabilesc în Moldova Un nepot de-al lui Toma va ajunge domnitor sub numele de Mihai Racoviţă Iordache este unul din fiii lui Andronic Cantacuzino, la randul sau, fiul lui Mihai Cantacuzino Iordache Cantacuzino reuseste să se însoare cu una dintre cele 2 fete ale marelui boier Costea Bucioc; Costea Bucioc, la rândul lui, era ginerele lui Pătraşcu, mare vornic, ajungând astfel stăpân peste cele două sate, Băltăţeştii şi Mânjeştii, pe care Pătraşcu le primise de la domnitorul Constandin Movilă (1608-1609) Iordache Cantacuzino, ca ginere al lui Costea Bucioc , va ajunge stăpânul Moşiei Hangului, moşie ce o va transmite fiului său Toderaşcu Cantacuzino Totodată el ocupa şi dregătoria de mare vistiernic în Sfatul Domnesc al Moldovei Toderaşcu a avut ca fiu pe Ioniţă, acesta pe Iordache, acesta pe Ioan iar acesta din urmă pe Matei , care pe la 1750 şi care se va căsători cu domniţa Ralu Callimachi ECOUL HANGULUI Pagina 5 Anul V, nr 17 Legende Legende Legende Legende Matei Cantacuzino va fi nevoit sa se refugieze in Rusia ca urmare a colabor ării acestuia cu autorităţile ţariste în timpul războiului ruso - turc încheiat prin pacea de la Iaşi din 1792 El este primul dintre cantacuzini care ajunge în Rusia Matei Cantacuzino îndeplinea funcţia de mare vistiernic şi împreună cu Sandu Sturza, un alt mare boier moldovean, fiind în foarte bune relaţii cu ruşii, au acţionat ca tratatul de pace să fie favorabil drepturilor românilor fapt care a atras furia turcilor Urmărit de turci, Matei şi familia sa au primit adăpost în Rusia şi moşii pe malurile Bugului şi funcţia de consilier de stat Aici, în Rusia, primeşte titlul de cneaz A avut şase copii, respectiv, Dimitrie, Ioan, Constatin, Gheorghe şi Alexandru Dintre aceştia Gheorghe şi Alexandru participă la lupta Eteriei pentru libertatea grecilor, însoţindu-l pe Alexandru Ipsilanti în acţiunea acestuia pe teritoriile Moldovei şi Tării Româneşti, în anul 1821 Alexandru este trimis de Ipsilanti la Liebach pentru a cere ajutor Ţarului, iar colonelul Gheorghe Cantacuzino îl însoţeşte pe Ipsilanti la Bucureşti, în fruntea unei armate de 3000 de oameni Se retrage în Moldova, iar de aici în Grecia unde fratele său Alexandru îşi întemeiase o familie Gheorghe Cantacuzino, va primi permisiunea să se întoarcă în Rusia abia în 1828 În 1833, cu acordul Rusiei, pleacă în Grecia Se întoarce în Moldova, prin 1836, unde avea moşii între care şi cea a Hangului Cu soția sa Elena Gorceacov a avut şapte copii: Grigore, Gheorghe, Leon, Aspazia, Nicolae, Mihai și Olga În Moldova era cunoscut pentru viaţa sa scandaloasă Pentru a-şi plăti datoriile a trebuit să-şi vândă unele proprietăţi (Larga şi casa de la Iaşi) În 1845 se stinge din viaţă; averea lui a rămas pe seama fiilor Grigore, Leon şi Gheorghe, primii doi la Bălţăteşti, ultimul la Hangu care restaurează reşedinţa de aici , dându-i aspectul unei curţi fortificate cunoscută sub numele de Castelul Cnejilor În 1848, în timpul evenimentelor revoluţionare de la Iaşi, fraţii Grigore şi Leon sunt arestaţi, Gheorghe se refugiază în Transilvania Domnitorul Moldovei, Grigore Ghica, scoate la licitaţie moşiile fraţilor care, după o rezistenţă de câteva zile în faţa trimişilor domniei, sunt arestaţi şi duşi la Iaşi Eliberaţi în cele din urmă, aceştia se vor stabili unul în Hotin, altul în Podolia şi celălalt în Moldova de peste Prut Prin faptul că Hangu afost în proprietatea boierilor Cantacuzini, Hangu şi hanganii , vor cunoaşte şi vor participa la evenimente importante din istoria Moldovei, în epoca medievală şi -n epoca modernă Profesor, Gheorghe Drugă ECOUL HANGULUI Pagina 6 Anul V, nr 17 Interviuri Interviuri Interviuri Interviuri Interviu cu marele grafician și pictor Mihai Cătrună Graficianul Mihai Cătrună - un artist de o sensibilitate specială - a surprins în detaliu, esența poeziei eminesciene Desenele sale sunt pline de lumină, de gânduri, de lirism și de reverberații profunde, sunt dezlănțuirea de pasiune, ce-nnobilează, colorând incredibil și sublim, poezia Nu poți să reduci valoarea lor artistică la ceva anume, idee, senzație, sentiment, cuvinte nerostite ele, ca și creația marelui poet, dețin acea vrajă, acea forță care transformă ideea, senzația, sentimentul, cuvintele nerostite, explozia adâncă din inimă, în ecouri incandescente Sunt aripile artistului deschise larg către poezia eminesciană, către acele valențe unice, fascinante, aproape ireale, intangibile oamenilo r de rând Învățăm din desenele artistului că în țărâna acestui pământ, Eminescu nu se conjugă doar la trecut sau la prezent, el reprezintă eternitatea, nemurirea, surâsul geniului dăltuit în memoria pietrei - E o onoare și un privilegiu pentru noi, de a vă ”avea” în paginile unei reviste atât de modeste Domnule Mihai Cătrună, când ați avut revelația că sunteți un talent de o asemenea amploare? S-a transmis genetic sau este doar imboldul, rezonanța, acea chemare a sufletului către frumos, pe care numai artiștii le pot exprima atât de inconfundabil? - Nu știu să fi fost o revelație sau o zi anume când am realizat că mă pasioneaza arta în general, indiferent de talentul meu sau dacă eu aș fi făcut ceva în vreo formă artistică sau alta Sigur, am desenat de mic copil, dintotdeauna și am fost mereu pasionat de benzile desenate ale marilor creatori de profil ai lumii Nu de eroii desenați, ci desenele ce arătau talentul acelor creatori iesiti din comun prin măiestrie, volum de desene și imaginație debordantă Deci, înconjurat de desene, nu puteam decât să îmi dezvolt o pasiune pro artă și ambiția de a fi și eu cât de cât bun Nu știu cât am reușit, dar măcar am vrut - Ați pictat, ați desenat, ce ați făcut mai întâi? - Am desenat, sigur așa am început A urmat pictura, pirogravura, grafica și pictura în ulei, care mă reprezintă acum Evident că, și găsirea culorilor, cartoanelor, finelinerelor, etc au jucat un rol în mica mea creație artistică, să nu-i spunem artă Nu sunt un artist, ci doar un pasionat - Sunteți pictor, grafician, ilustrator Aș vrea să mă opresc însă la grafica dumneavoastră și în special la cea legată de Eminescu, pentru că e an aniversar Pe 15 iunie comemorăm 125 de ani de la trecerea în neființă a Luceafărului poeziei românești Care a fost primul desen inspirat de marele nostru poet? - Greu de spus care Și în copilărie l-am desenat pe marele poet, așa cum îl perceam atunci, dar grafica inspirată de poezia lui genială din ultimii ani am fost motivat să o fac așa mai în forță Contează momentul unic din viața fiecărui om și modul în care îl receptăm Pentru mine acest moment a fost întâlnirea , într-o expoziție unde aveam grafică, cu domnul Mihai Costin, cel mai pasionat cunoscător eminescian pe care îl știu eu Un om altruist, care a știut să vadă arta mea, să o arate celorlalți și cu care am fost onorat să c olaborez la ultimele 5 saloane ECOUL HANGULUI Pagina 7 Anul V, nr 17 Interviuri Interviuri Interviuri Interviuri Eminescu ținute la Sala Brâncuși , în clădirea Parlamentului Colaborăm și acum și sunt la fel de onorat Împreună am realizat medalioane, cărți poștale, calendare, afișe, cărți, dedicate marelui nostru poet și cred că doar în acea sală deosebită, marele Eminescu a fost cu adevărat pus în valoare de toți cei ce îl iubesc și îi iubesc poezia A m avut deci, în ultimii ani o mare parte din creația mea dedicată operei lui Eminescu și vreau să cred că am reușit să-l dăltuiesc în memoria timpului O parte din creația mea a ajuns și în alte locuri din țară și din afara ei, la alte manifestări E minescu, sau alte expozitii de profil, cum ar fi Biblioteca din Hangu Am fost onorat și mândru că cei de aici au descoperit desenele mele Am fost și uimit desigur Eu nu fac însă doar Eminescu, desenez multe alte teme, de la portrete la arta suprearealistă, de aceea tema Eminescu mi-a fost apropiată Prin opera lui cosmogonică era aproape de sufletul meu Eu îl arăt lumii așa cum îl văd ca desenator, fără pretenții de cunoscător eminescian - Care este poezia cea mai dragă sufletului dumneavoastră? De ce? - Sigur că ”Luceafărul” Am cele mai multe lucrări făcute după versurile acestei poezii unice în lume Am făcut grafică după 50-60 de poezii și evident și portrete cu marele poet național, dar le-am realizat în stilul meu, nu gen copie xerox - Povestiți-ne cum și cât de repede prind contur aceste desene minunate, realizate doar din linii de întuneric și lumină - Depinde de temă și dimensiunea ei De regulă, lucrez destul de repede, doar când simt că pot Odată imaginată și cristalizată ideea, știu clar ce am de făcut apoi În viață mi-am fixat țeluri, am căutat apoi căile să le ating Știam că voi desena Acum aici sunt Sunt ilustrator de carte, fac advertising, într-o firma de prestigiu din țara, pictez, fac grafică, desen în creion, fac deci , ceea ce am simțit dintotdeauna că trebuie să fac și să fiu Arta înseamnă curaj Te expui prin ea judecății tuturor Firesc, nu trebuie să placi la toți pentru că nu ar fi nici normal să fie așa, dar trebuie să fii tu, să ai propriul tău stil Prin artă am cunoscut oameni deosebiți, prieteni adevărați, pasionați, altruiști … - Știu că cel mai greu în pictură și grafică e să realizezi portrete Se pare că pentru dumneavoastră e foarte simplu (la prima vedere) Eminescu e același, dar în desenele dumneavoastră e mereu altfel Cum reușiți această performanță? - Orice e greu dacă nu faci din suflet, din pasiune Diferența o face, cred, măiestria, stilul Îmi place să cred că o parte din portrete le și reușesc, evident, cele eminesciene cu atât mai mult Acum, cei ce le văd sunt cei care pot avea păreri mai pertinente Eu, ca desenator, îmi pot imagina un poet Eminescu mai copilăros, mai trist, mai îndrăgostit etc altfel decât este în imaginile clasice, fără să vreau să ofensez cu ceva pe privitori sau să ating în rău imaginea poetului nostru de geniu - Există anumite momente în care desenați, aveți nevoie de o anumită atmosferă? Ascultați muzică? - Sigur, doar așa pot să realizez ceva frumos sau să încerc să fac ceva special Fiecare pasionat de artă, indiferent de artă, intră în lumea lui când vrea să ECOUL HANGULUI Pagina 8 Anul V, nr 17 Interviuri Interviuri Interviuri Interviuri creeze ceva Artist ești când creezi și nu după Doar acele clipe de creație, unice de fiecare dată, sunt cele pentru care un artist trăiește… - Vizualizați imaginea pe care o conturați ulterior sau așezați fineliner-ul pe hârtie și de acolo începe poezia liniilor, infinitul - Da Am în minte imaginea spre care merg în creația mea Știu cum trebuie să fie la final tema imaginată Si cred că reușesc să fac ceea ce mi -am propus de fiecare dată - Știu, dintr-un interviu dat de dumneavoastră pe un post de televiziune, că atunci când desenezi în tuș, nu mai poți reveni să corectezi, dacă ai trasat o linie aiurea S-a întâmplat să renunțați la vreun desen din cauza asta? - Lucrez în tuș și trebuie o mare atenție la fiecare linie Dacă se suprapun devin groase, inestetice Deci, tema este importantă, dar greul este faptul că în tuș fiecare linie are însemnătate pentru că doar odată trebuie să o faci Nu am greșit pentru că de regula sunt atent, nu lucrez mult, ci doar când simt că pot În grafica mea liniile sunt finuțe, clare - Cât timp v-a luat să desenați, spre exemplu, ”Dintre sute de catarge”, lucrare care mie îmi place enorm? - Nu mult Nici nu ar fi normal să dureze mult o grafică, dacă știi ce și cum să faci Destul de repede să zicem, nu cuantific în timp, câteva ore sigur la o temă Depinde de temă și de mărimea aleasă Realizez și grafice mari Atenția este importantă cu cât formatul este mai mare Apoi, perspectiva diferă A treia dimensiune trebuie să fie vizibilă de la distanță Sunt un desenator destul de rapid, cred… - În pictura dumneavoastră, se înlănțuie, ca într-o incantație magică, toate nuanțele de albastru De ce ați ales această culoare? - Albastru înseamnă spațiu, infinit, libertate deci cosmosul, marea…De când mă știu am pictat așa Albastrul se pliază perfect temelor suprarealiste Mă simt minunat când un tablou cu aceasta culoare iese din mâna mea Mă reprezintă - Dacă nu există marea și infinitul din ea, există spațiul Picturile nu încep de undeva anume și nu se încheie undeva anume De fapt cred că fiecare pictură în parte ascunde fărâme din dorul dumneavoastră de infinit, de absolut, de sublim - Da Stilul meu este așa Așa este și în grafică, doar că nu este albastru, desigur Temele mele nu au un spațiu și un contur precis, ele se pierd și pot continua într-o înlănțuire de tablouri În ele mă regăsesc, mă transpun acolo când pictez, daca îmi place ce fac, simt când pictez - Ați avut foarte multe expoziții S-a întâmplat ca vizitatorii să-și dorească să vă cunoască? Sau, de ce nu, să plece cu unul dintre picturile sau desenele dumneavoastră acasă? - În orice expoziție, desigur E importantă ECOUL HANGULUI Pagina 9 Anul V, nr 17 Interviuri Interviuri Interviuri Interviuri creația mea, eu contez mai puțin…Temele mele însă fac în final ca anumiți oameni să-și dorească să mă cunoască, dar lucrările mele mă prezintă însă așa cum sunt, așa vreau să cred - Atunci când nu desenează, nu concepe coperte și nu pictează, ce face graficianul Mihai Cătrună? - Ca oricare dintre noi, văd filme, sunt pasionat de cinema dintotdeauna, filme de artă, documentare, filme de acțiune, citesc, citesc în limba franceză, am colecții întregi de cărți, ies în parc, în mall, stau la PC, fac grafică comercială Cel mai mult stau cu familia mea și mă regăsesc prin ea - Aveți o familie frumoasă și, de curând, soția dumneavoastră v-a făcut cel mai prețios cadou – un băiețel V-ați dori să vă moștenească talentul? - Nu prea am făcut public așa ceva Am o viață discretă Destul mă expun, fără să vreau și indirect, prin ceea ce fac, dar da, este așa cum ați spus și sigur că aș vrea să îmi moștenească talentul, dar nu talentul e totul Trebuie să și vrei să faci ceva Eu am vrut Am avut tenacitatea necesară să fac dovada creativității și pasiunii mele - Dacă vi s-ar promite îndeplinirea imediată a trei dorințe, care ar fi acelea? - Să am ani mulți de sănătate, cât să mai realizez mult din ceea ce mi-am propus Să- l văd pe cel mic crescând Să am mereu pe cei dragi alături și, desigur, vreau ca cei dragi să ducă o viață mai bună decât am avut eu, să reușească mai mult decât mine - Aveți nostalgii când vă gândiți la Alexandria și la copilărie? - Sigur Acolo mă regăsesc elev și student, acolo încă sunt mulți din colegii și prietenii mei din copilărie, acolo am și expus evident, de câteva ori Pentru mine este orașul de suflet, acolo sunt și părinții mei Doar acolo mă întorc în timp - Un regret? - Nu am regrete, generic spus, doar că anumite realizări au venit târziu Așa fost să fie și deci, le accept ca atare - Care este cartea care a lăsat loc de meditații profunde? - ”Programul Terra” a lui Tony Victor Moldovan O carte unică Grea de citit și greu de găsit și acum M-a captivat Uimit Este greu de comparat cu oricare altă carte -Cum vă vedeți peste cinci ani? -Mai în vârstă cu 5 ani -Care este țara pe care v-ar plăcea să o vizitați? -În special îmi place Italia mai precis Roma, dar îmi place și Franța -Un gând spre final -Mulțumesc tuturor Un gând frumos cititorilor dumneavostră minunați și, în special, pentru cei ce fac revista -Eu va multumesc pentru timpul acordat și pentru altruismul și generozitatea manifestate față de Biblioteca Hangu Redactor șef, Liliana Pîntea ECOUL HANGULUI Pagina 10 Anul V, nr 17 Gânduri Gânduri Gânduri Gânduri La graniţă cu imperiul Palanca este situată pe Valea Trotuşului, râul care, pe lângă faptul că a creat o vale frumoasă a tăiat munţii dinspre vest spre est legând Moldova şi Transilvania Acest fapt este important pentru că un drum accesibil înseamnă comerţ Un lucru bun pentru că aduce prosperitate Totuşi, de -a lungul istoriei a mai însemnat şi un loc pe unde pătrundeau popoarele migratoare şi unde s -au dus lupte în mai toate războaiele pentru că fiecare armată voia să controleze trecerile prin munţi Aşadar Palanca a fost marcată de situarea ei pe drumul între munţi şi pe graniţa cu regatul Transilvaniei integrat mai târziu în imperiul Austro-Ungar Prima atestare documentară a Palancăi este în 1684, dar aflăm că în 1626 s-a construit un punct de observare care servea drept vamă de către Bethlen Gabor, principele Ardealului Paza era asigurată de ţărani În 1693 pe aici a trecut o invazie tătară care a pustiit toată zona Ciucului În 1712 apar date că în graniţa, în partea transilvană funcţiona o carantină De ce o carantină? Pentru aceasta voi face o mică paranteză pentru a ne întoarce în Europa începutului de secol XIV, în 1350, cănd într-un port sicilian s-a întors din Orient un vas al cărui echipaj fusese decimat de o boală necunoscută pe atunci Cei rămaşi aveau peste tot nişte umfături îngrozitoare şi au murit în chinuri, dar nu înainte de a aduce boala celor de acasă Această boală era ciuma care s-a răspândit atunci cu o viteză ameţitoare prin toată Europa omorând se pare în jur de o treime din populaţie Moartea Neagră, cum a fost denumită , a măturat lumea multe secole îngrozind de fiecare dată pe unde trecea şi luând la întâmplare, fără să facă discriminări, şi săracii, şi capetele încoronate Ciuma există şi acum, ultima mare epidemie a avut loc în 1994, în India, şi a omorâ t în jur de 900 000 de oameni Odată cu integrarea Transilvaniei în imperiul Habsburgic s-au înfiinţat carantine impotriva ciumei în toate punctele de graniţă Se considera că ciuma vine din Răsărit La început cei care voiau să intre în imperiu trebuiau să stea în carantină 90 zile, apoi perioada a fost schimbată la 40 de zile Carantina în formă modernă adică structurată şi organizată a început pe vremea Mariei Tereza 1745 Atunci au fost refăcute sau construite clădiri specifice carantinei grajduri pentru animale, clădiri de dezinfecţie pentru mărfuri, clădiri pentru locuit şi au fost aduşi atât constructori cât şi militari pentru pază În jurul acestei activităţi au început să apară din ce în ce mai mulţi oameni care să dorescă să se aşeze în aceste locuri, în ambele părţi ale graniţei Era nevoie de hanuri und e oamenii să poată rămâne până îşi terminau treburile, se făcea comerţ cu animale, sare, gaz, cereale ceea ce aducea venituri bune locuitorilor din zonă Au trecut prin Palanca şi invazii de tot soiul, şi războaie care au pustiit locurile şi au de terminat oamenii să se retragă în munţi O parte şi -au infiinţat gospodăriile pe acolo aşa că azi populaţia Palancăi este răspândită prin toate văile afluenţilor Trotuşului Acum graniţa nu mai există şi se pare că tot ce-a rămas este târgul duminical din Palanca, cel mai mare tărg din zonă care până nu de mult ECOUL HANGULUI Pagina 11 Anul V, nr 17 Gânduri Gânduri Gânduri Gânduri era tărg de animale şi mărfuri, dar care a rămas doar de mărfuri tot din cauza unei fiinţe mici, de data asta un virus, gripa porcină Dez nădejde şi progres Astăzi Hangu este o comună de mărime medie situată pe malul lacului Bicaz O comună de oameni gospodari care se chinuie să facă faţă schimbărilor care par să intre într-un ritm ameţitor în ultimii zeci de ani Localitatea este atestată de pe vremea lui Ştefan cel Mare Dezvoltarea cea mai puternică a cunoscut-o în perioada interbelică Avea spital, judecătorie, fabrică de cherestea După cel de-al doilea război mondial, în anii '50 Hangu încă era o localitate înfloritoare situată pe malul Bistriţei Oamenii plutăreau, creşteau animale, aveau livezi, tăiau cherestea şi se gândeau probabil că vor trece şi ei cumva de comunismul ăsta nou apărut aşa cum au trecut ei prin multe Comunismul însă a hotărât că zona trebuie modernizată Care era cea mai progresistă descoperire? Curentul electric, locuitul la bloc şi lucrul în fabrică S -a realizat un plan măreţ care presupunea bararea râului Bistriţa pentru construirea unei hidrocentrale şi construirea unui nou oraş pe locul unui „sat amărât de pe domeniile coroanei de tristă amintire” cum spune un documentar realizat în timpul construcţiei Documentarul arată pe alocuri şi oamenii care urmau să -şi vadă locurile în care trăiau înghiţite de progres aplaudând şi bucurându-se, dar când stai de vorbă cu vreun bătrân localnic înţelegi că era doar regie, oamenii erau speriaţi, hărţuiţi pentru a -şi părăsi gospodăriile La început oamenilor li s-au promis despăgubiri, iar primii care au plecat chiar au p rimit posibilitatea de a-şi începe o viaţă similară în alt loc Cei care nu s -au hotărât de la început au primit mai puţin, căt să-şi încropească cât de cât o gospodărie Cei care nu au crezut că pot fi mutaţi, că nu este omeneşte posibil să sefacă aşa ceva au plecat până la urmă în grabă, adunând din casele lor doar ce se putea duce, în zonele mai înalte ale munţilor înconjurători Mulţi din aceşti oameni care încă trăiesc privesc cu groază la lacul care pentru ei a însemnat multă durere Este interesant că în vechea vatră a comunei, la momentul respectiv s -a construit o biserică A fost terminată cu un an înainte de inundarea văii, ocazie cu care a fost dinamitată Biserica a fost totuşi atăt de bine construită încât nu au reuşit să o dărâme , iar astăzi, atunci când este secetă şi apele lacului sunt mai joase, ruinele bisericii ies din apă O altă biserică, cea ctitorită de Miron Barnovschi a fost totuşi strămutată şi poate fi admirată în satul Buhalniţa care aparţine comunei În concluzie, odată cu această măreaţă realizare tehnică, populaţia Hangului a fost înjumătăţită, ocupaţii tradiţionale, cum a fost plutăritul, au fost părăsite, oameni au fost traumatizaţi, dezrădăcinaţi Localitatea nu a revenit nici acum la nivelul la care a fost înainte de construcţia barajului Oamenii au rămas în continuare gospodari şi generaţiile noi încep să se bucure de vecinătatea lacului care este într-adevăr frumos, atrage turişti şi mai are şi peşti Probabil că aceste sate inundate au fost Ana acelui Manole care a construit acest baraj De acum încolo ori de câte ori voi vedea c eva frumos construit de om nu voi uita să mă întreb cine a plătit preţul acestei frumuseţi Crina Bălan Biro – Școala Palanca ECOUL HANGULUI Pagina 12 Anul V, nr 17 Evenimente locale Evenimente locale Evenimente locale ”Cărțile, mai aproape de copii” „Cartea s-a așezat la răscrucea rostirii, învățându-ne să purtăm poverile gândului”, ea a reprezentat și reprezintă cea mai mare zestre a umanității, de aceea dezvoltarea și motivarea intersului pentru cărți și lectură a fost și este unul dintre principalele obiective ale Bibliotecii Hangu Promovarea cărților și a actului lecturii este o acțiune cu impact major asupra întregi i comunități, dar mai ales asupra copiilor Este una dintre cele mai importante investiții pe termen lung Cu cât pasiunea pentru cărți și lectură se ”naște” mai devreme, cu atât mai importante și mai durabile sunt efectele ei Lectura joacă un rol decisiv în viața copiilor, este esențială și nimic nu o poate înlocui Cărțile citite în copilărie rămân prezente în amintire aproape toată viața și influențează dezvoltarea ulterioară a copiilor Toate activitățile care se desfășoară la bibliotecă au ca scop apropierea copiilor de cărți și a cărților de sufletul copiilor Biblioteca Hangu face parte din rețeaua GROUP4YOUTH, o inițiativă salutară a Fundației ”Mereu Aproape”, rețea a cărei misiune specială este aceea ”de a sprijini, facilita și încuraja dezvoltarea de acțiuni și proiecte care să vizeze îmbunătațirea accesului copiilor și tinerilor la servicii educativ – culturale, creșterea gradului de implicare civică a acestora, precum și stimularea inițiativelor tinerilor” În acest context Fundația Mereu Aproape a lansat Programul de granturi BOOKS4YOUTH, prin care li se oferă câștigătorilor aplicanți câte 2000 de cărți - autori clasici ai literaturii române Biblioteca Hangu în parteneriat cu Asociația Culturală Hangu s-a înscris, alături de alte instituții și organizații nonguvernamentale, cu un proiect intitulat sugestiv ”Cărțile, mai aproape de copii”, proiect desemnat câștigător Cărțile obținute prin materializarea acestui proiect vor fi oferite elevilor, ca premii pentru implicarea în activitățile cu caracter educativ sau cultural, desfășurate în cadrul bibliotecii, ca sprijin în procesul educațional pentru elevii clasei 0 și copiii defavorizați, dar și ca resurse în procesul de învățare și studiu pentru elevii Școlii Buhalnița Proiectul își propune derularea următoarelor activități: ”Cărți pentru iubitorii de carte” - premierea câștigătorilor concursului ”Cartea – comoara fantastică din bibliotecă” ”Puterea cuvântului scris” – premierea corespondenților revistei locale ”Ecoul Hangului” ,”Cărți pentru voluntari” – premierea voluntarilor Clubului ”Bibliofan”, ”Cărți pentru păstrătorii de tradiții” – premierea elevilor implicați în spectacolul de tradiții și obiceiuri de iarnă ”Am venit să vă urăm!”, ”Cărți, pentru elevii excepționali” – premierea utilizatorilor speciali ai bibliotecii, ”Cel mai fidel utilizator”, ”Cel mai devotat voluntar” și ”Cel mai bun fotograf”, ”Cărțile mele” – cărți oferite copiilor defavorizați ”Cărți pentru prietenii bibliotecii” – recompensarea elevilor clasei a III-a și a cadrului didactic, pentru desfășurarea celor mai multe activități în cadrul bibliotecii, ”Cărțile din prima zi de școală” – cărți oferite elevilor claselor 0 și Înființarea unui Centru de lectură cu denumirea ”Biblioteca noastră”, la Școala Buhalnița Bibliotecar, Liliana Pîntea ECOUL HANGULUI Pagina 13 Anul V, nr 17 Micii scriitori Micii scriitori Micii scriitori Micii scriitori Florile Oare ce sunt florile? Sunt ochii sau doar gândurile? Sunt niște oameni cu sufletul curat? Sau doar urmele unui copac uscat? Ele sunt mici, sensibile, curate Reflectă-n ele gânduri delicate Cresc repede, oriunde, ne-ncetat, Dar pier la fel de repede, în locul necurat Florile sunt inimile unor oameni buni, Ce s-au desprins de pe înalte culmi Ele sunt mâinile albe ale naturii, Dar pot fi și mărire spre Creatorul lumii Finețea e aspectul pe care-l definesc Aduc rapid lumina pe chipul bătrânesc, Răspândesc iubire în inimi împietrite Șterg blând și lacrimile, din vorbe pribegite Sunt multe lucruri scumpe, ascuțite, rupte Și le găsești oriunde, dar nu vor să te-ajute Nimic nu e ca floarea, gingașă și curată Ce nu va îndrăzni să te-ntristeze vreodată Florile sunt zânele ce se trezesc în zori, Florile sunt forțele ce țin departe nori Sunt nimfe ale ierbii cu multe rădăcini, Sunt fiice ale lunii, care veghează străni Mirosul lor e cel mai scump parfum, Miezul lor e poarta spre lumea fără fum Fiecare petală e-un infinit de ani, Și fiecare frunză e mai presus de bani Aspectul unei flori, te poate des, șoca, Însă finețea ei, pe veci te va schimba, Fiindcă, ea e chipul cel mai frumos pictat De mâinile Artistului ce-n lume le-a lăsat Protejați-mi florile, cu-atenție deplină, Căci sunteți frați cu ele, cât ziua e deplină Iubiți-le, că sunt ale voastre idei Și nu mi le rupeți, că nu stau pe alei Aduceți-le-n viețile oamenilor triști, Pictați-le în ochii cei care sunt închiși Presărați-le-n adâncul sufletelor pale, Iubiți-mi florile, căci ele sunt reale! Ana Țifui, Clasa a VIII-a, Școala Buhalnița, prof Dominte Teodora ECOUL HANGULUI Pagina 14 Anul V, nr 17 Micii scriitori Micii scriitori Micii scriitori Micii scriitori Vara Trăirile și sentimentele pentru acest anotimp, devin, puțin câte puțin, tot mai puternice, iar visul tot mai real Enigma veșnică și frumusețea cuvântului ”vara” Acea perfecțiune a gândului: o noapte de vară, cu lună plină, cu mii de stele care țintuiesc bolta înaltă a cerului și care se înlănțuie parcă în jurului astrului rece, într-un spectacol amețitor Atunci începi să ”guști” din vară, să te apropii de acest anotimp plin de lumină și căldură, să simți în suflet fascinația de nedescris a cântecelor ce răsună singure, a razelor soarelui jucându-se alene, cât e ziua de lungă, printre ramurile copacilor Vara, acest anotimp care face natura să tresară, care îi pune cireșe la urechi și îi umple brațele de flori, apoi aduce de lângă păduri, parfum de fân cosit și de muguri de brad și îl risipește peste întregul ținut Vara, cu o singură adiere, mângâie luciul apei și lasă Ceahlăul să-și etaleze măreția în oglinda albastră a lacului Nicăieri vara nu e mai frumoasă Asavei Letiția, clasa a V -a, Școala Hangu Simfonia verii Vara pune ușor stăpânire pe gânduri, pe natură și suflete Sub lumina soarelui de iunie, am senzația că pot dirija simfonia tainică a verii, urmărind tăcută cu privirea, un fluture cu aripi aurite care s-a așezat pentru o clipă, pe floarea unui crin, înălțându-se apoi ușor, spre cer I-am urmărit zborul, spre cerul senin de vară – un poem sublim de albastru și lumină Am coborât apoi ochii spre pământ, crinul singuratic domina, sub potopul luminii, splendoarea celorlalte flori din jur, aceste hieroglife ale îngerilor, în mii de culori și miresme Gândul m-a dus repede la izvorul lin pe care îl văzusem de curând, coborând coline, șerpuind printre mestecenii argintii, uitați parcă de timp, aici, pe pământ Vara nu poate fi altceva decât un pictor perfect, iar tablourile ieșite de sub penelul acestui pictor sunt asemeni cântecelor aduse de dincolo de vreme, lăsate să ne bucure sufletul în acorduri care se cheamă unele pe altele Vara face orice lucru să aibă culoare, fiecare sunet să răsune neîncetat și orice umbră, să aibă o poveste Copleșită de arome de fân cosit și de flori de tei, de picăturile de ploaie care nasc uneori curcubee peste pădurile pe care le privește, cu semeție, Ceahlăul, care se tot oglindește în apele albastre ale lacului cât e ziua e lungă, așeptând soarele să se ducă la culcare și de visele închise în paginile cărților - prietenele mele de vacanță – trăiesc povestea acestui anotimp ca pe o formă dulce de a fi învinsă Irimia Denisa Maria, clasa a V-a, Școala Hangu ECOUL HANGULUI Pagina 15 Anul V, nr 17 Micii scriitori Micii scriitori Micii scriitori Micii scriitori Ludoteca Nu există altă cale spre zâmbete, bucurii, iubire și speranță și nici un drum mai special și mai încântător spre sufletul copiilor, decât cea mai frumoasă încăpere din Castelul lui Rapunzel, plină de jocuri, jucării și copii, numită ”ludotecă” S ă vezi o lume, într-un bob de orez și un cer senin într-o floare de nu-mă-uita pare de neimaginat, așa cum pare de neimaginat Raiul copiilor din Biblioteca Hangu Colțul de Rai învăluit în lumină și culoare, care ne fascinează și ne inspiră Aici, în bibliotecă, ne scriem noi, singuri, poveștile copilăriei… Și, vă asigur, sunt cele mai fermecătoare povești… Aici, cărțile, jucăriile și jocurile sunt prietene cu toți copiii care vin în castelul nostru mai colorat și mai luminos, decât în orice basm închipuit Împreună putem citi cuvintele scrise în cărți, dar putem să alcătuim noi cuvinte și abia atunci începe magia… Magia din ludotecă Locul nostru de poveste, unde, ca în orice poveste, mereu avem parte de surprize și mereu avem câte ceva interesant de făcut Aici devenim dintr-o dată importanți și responsabili, pentru că avem misiuni de îndeplinit și proiecte de realizat, aici devenim eroii propriilor noastre jocuri, aici facem repetiții și ne pregătim de spectacole, aici ne facem prieteni și lucrăm în echipe și tot aici suntem apreciați și răsplătiți Așa văd eu biblioteca… Castelul din povestea lui Rapunzel, unde citim, râdem, ne jucăm, muncim, învățăm să fim voluntari, unde inventăm lucruri, unde desenăm, unde modelăm și decupăm hârtie, aici unde copilăria noastră e adevărată, magică și plină de bucurii Asavei Letiția, clasa a V-a, Școala Hangu Cartea Cartea este o comoară, iar înțelepciunea este cheia ei Fără cărți nu am avea nici trecut, nici viitor, iar prezentul ar fi sărac și trist Suflarea de catifea a cărții, uitarea de sine pe care ți-o dăruiește, sunt povești pe care le trăiești fără să-ți dai seama Dar sunt cele mai frumoase povești Cartea este un fragment de suflet, ce plutește pretutindeni, regăsindu-se pe rafturile bibliotecii sau mereu aproape de oamenii adevărați care și -au făcut din cuvântul scris speranțe, vise, dorințe Cartea – acest univers infinit al cunoașterii ne acompaniază copilăria, adolesența, întreaga noastră existență, filele ei sunt aripile cu care ne înălțăm, iar cuvintele sunt văzduhul pe care îl străbatem cu nesaț, cuprinși de o mistică fantezie Cartea este cel mai bun prieten, mentorul care ne ajută să înțelegem viața, să înțelegem ce e bine și ce e rău, să ne înțelegem pe noi și să ne raportăm mereu la personajele pe care le întâlnim Cartea – un rod al geniilor, povestea izvorâtă din gânduri pline de culoare și lumină, așezând la picioarele noastre o lume întreagă, lumea fascinantă a cuvintelor care îmbrățișează întreg universul Irimia Maria Denisa, clasa a V-a Școala Hangu